"Die Byevanger" deur LOUIS ESTERHUIZEN
Oorspronklik gepos deur: @home.com DIE BYEVANGER Louis Esterhuizen "Ein Mann wohnt im Haus der spielt mit den Schlangen der schreibt der schreibt wenn es dunkelt nach Deutschland..." Paul Celan (Uit : "Todesfuge") Swart stroop drink ons saam drink ons smôrens drink ons snags drink en drink ons en die bye grawe deur die lug grawe 'n korf in die lug waar ruimte genoegsaam is en die man strek sy arm uit 'n slang skilfer los die slang skryf rookspirale oor stede mense en wanneer die lig gedoof word salueer die man die goue stroop swart ons drink die stroop swart ons drink die stroop uit die korf die goue gloed van bye grawe deur die lug en die man staan voor die skare in sy hand swerm boste blomme in die net van woorde word dit donker word dit nag die korf glim soos sterre gegom in die swart stroop en hy sing en ons dans om en om die opening grawe dieper die man van agter sy kort snor en sy oë is blou onder die narrepet hy dirigeer die saluut soeter die musiek van die môre in die sooie van die korf drink beveel hy slange kriewel uit skoorstene oor die dansende werkers die bye kleef swart om die openinge in die lug die korf woed onrustig vlieë dwarrel neer klou aan wonde as konfetti vir die vliegengod se gestroopte bruilofsfees Arbeit macht frei!